kardosdrur/scandi-wiki huggingface dataset:
Will Keane

William David Keane (født 11. januar 1993) er en engelsk-irsk professionel fodboldspiller, som spiller for EFL Championship-klubben Preston North End og Irlands landshold.

Klubkarriere

Manchester United 
Keane kom igennem ungdomsakademiet hos Manchester United, og fik sin debut for førsteholdet den 31. december 2011 i en Premier League-kamp imod Blackburn Rovers.

Lejeaftaler 
Keane have i løbet af sin tid hos Manchester United en række lejeaftaler til Wigan Athletic, Queens Park Rangers, Sheffield Wednesday og Preston North End.

Hull City 
Keane skiftede i august 2016 til Hull City på en permanent aftale. Det lykkedes dog aldrig Keane, at slå igennem hos klubben, især som resultat af en seriøs knæskade, som han pådrog sig i november 2016, som holdte ham ude af banen i mere end et år.

Ipswich Town 
Keane blev i januar 2019 udlejet til Ipswich Town. Efter hans kontrakt med Hull udløb i juli 2019, så skiftede Keane tilbage til Ipswich på en fri transfer.

Wigan Athletic 
Keane skiftede i oktober 2020 til Wigan Athletic, en klub som han tidligere havde tilbragt en lejeaftale med da han spillede for Manchester United.

Keane scorede i 2021-22 sæsonen 25 sæsonmål, og sluttede hermed som topscorer i League One.

Preston North End 
Keane skiftede i juli 2023 til Preston North End, endnu en klub, som han tidligere havde tilbragt en lejeaftale med da han spillede for Manchester United.

Landsholdskarriere

England 
Keane har repræsenteret England på flere ungdomsniveauer.

Irland 
Keane erklærede i 2019 sin interesse for, at spille for Irland, og i 2021 blev han for første gang inkluderet på det irske landshold. Han debuterede for Irlands landshold den 11. november 2021.

Privat 
Keane er født i Stockport til en irsk-født far og en engelsk mor. Hans tvillingebror Michael Keane er også professionel fodboldspiller.

Titler 
Wigan Athletic
 EFL League One: 1 (2021-22)

England U/17

 U/17 Europamesteskabet: 1 (2010)

Individuelle

 Manchester United U/21 Årets spiller: 1 (2009-10)
 EFL League One Topscorer: 1 (2021-22)
 PFA League One Årets hold: 1 (2021-22)

Referencer

Eksterne henvisninger 

Personer fra Stockport
Fodboldspillere fra England
Fodboldspillere fra Irland
Fodboldlandsholdsspillere fra Irland
Fodboldspillere fra Manchester United F.C.
Fodboldspillere fra Wigan Athletic F.C.
Fodboldspillere fra Queens Park Rangers F.C.
Fodboldspillere fra Sheffield Wednesday F.C.
Fodboldspillere fra Preston North End F.C.
Fodboldspillere fra Hull City A.F.C.
Fodboldspillere fra Ipswich Town F.C.
Fra kæreste til grin

Fra kæreste til grin er Rasmus Nøhrs fjerde studiealbum, og det udkom i 2010. Albummet er et konceptalbum, der handler om kærlighed, og det solgte guld Det indeholder singlerne "Sød Musik", "Fra Kæreste til Grin" og "Vintertræk", hvoraf førstnævnte havde mest succes og nåede fem uger på hitlisterne med en højeste placering som #13. Albummet peakede som #4 i den første uge og forblev på Hitlisten i 15 uger.

Nøhr blev nomineret til "Året danske sanger" til Zulu Awards for albummet.

Spor 
 "På Bryggen"
 "Dumme Hjerte"
 "Fra Kæreste til Grin"
 "Hvis Du Ku Låne Mine..."
 "En Lille Ny"
 "På Stranden"
 "Alting Går I Ring"
 "Pigen med det Røde Telt"
 "Dragen På Din Ryg"
 "Sød Musik"
 "På Værtshus" 
 "Vintertræk"

Referencer 

Rasmus Nøhr-album
Album fra 2010
Søllested Bio

Søllested Bio er en biograf og kulturhus i Søllested på Lolland. Biografen består af én sal med plads til 120 personer. Desuden opstilles løse stole efter behov. Salen blev renoveret i 2006, hvor salen fik nye stole, nyt lærred og digital fremviser.

I 2013 fik formanden for biografen Lolland Kommunes kulturpris.

Referencer

Eksterne henvisninger 
 Annonce for Bag Lukkede Skodder fra 1967 i Søllested Bio 

Biografer i Danmark
Bygninger, konstruktioner og anlæg i Lolland Kommune
Kulturcentre i Danmark
Per Helge Sørensen

Per Helge Sørensen (født 1968) er en dansk civilingeniør, embedsmand, forfatter og komisk historiefortæller. Efter en karriere i embedsværket begyndte han at optræde med humoristiske shows. Hans første show var Djøf Med Løg(n) i 2013.

Karriere 
Sørensen blev student fra Sankt Annæ Gymnasium i 1987 og påbegyndte en uddannelse som civilingeniør på Danmarks Tekniske Universitet samme år.
På universitetet blev han involveret i studenterpolitik og var formand for Polyteknisk Forening 1990/1991.
Han tog orlov fra DTU i 1992 for at spille jazzguitar på Den Sønderjyske Højskole for musik og teater og var senere pizzabager på Københavns Hovedbanegård.
Sørensen genoptog studierne på DTU og bestod i 1995 med specialet Binær indkodning af cykliske koder via isomorfi med pseudocykliske koder i dellegemer.
Efter hans job som embedsmand i Forskningsministeriet 1995–1999, hvor han en overgang var sekretær for regeringens ekspertudvalg om kryptering, skrev han romanerne Mailstorm (2000) og Spin (2003).

I 2000 medstiftede Sørensen foreningen Digital Rights,
og han sidder per 2014 i foreningens bestyrelse.
Han har deltaget i den offentlige debat om ytringsfrihed, overvågning og privatliv.
I 2004 blev han formand for Dansk Forfatterforening.
I den egenskab var han fortaler for fastpris-systemet i bogbranchen.

I 2009 blev han ansat i DR's direktionssekretariat,
men tog orlov for at optræde med sit eget satiriske stand-upshow Djøf Med Løg(n), som spillede med succes på Nørrebro Teaters Frederiksberg-scene i 2013 og 2014.
I dette onemanshow trak han på sin erfaring som ansat i bureaukratiet og gjorde grin med djøfficering og andre dele af public management.
Før Djøf Med Løg(n) vandt han det nordiske mesterskab i story slam 2010.
I efteråret 2014 arbejdede han med rapper Per Vers og poetry slammer Peter Dyreborg om forestillingen Det Store Skuffejern på Det Kongelige Teater.

Sørensen har skrevet i Djøfbladet.

Show 
 Djøf Med Løg(n) (2013-2014)
Det Store Skuffejern (2014)
 Djøf Med Løg(n) II (2015)
 Djøf Med Løg(n) III (2017)

Bibliografi 
 Mailstorm (2000)
 Spin (2003)
 Varmluftsstrategi for Begyndere (2020)

Teater 
Logoland after Dark (manuskript)
Oliver med et Twist, Nørrebro Teater

Referencer

Eksterne henvisninger 
 
 
 Hjemmeside
 Rimshot #11: Per Helge Sørensen, Lasse Rimmers podcast

Romanforfattere fra Danmark
Standupkomikere fra Danmark
Kontorchefer fra Danmark
Ingeniører fra Danmark
Foreningsformænd fra Danmark
Danskere i 1900-tallet
Danskere i 2000-tallet
Alumni fra Danmarks Tekniske Universitet
Odd Iversen

Odd "Ivers" Iversen (født 6. november 1945 i Trondheim, Norge, død 29. december 2014 i Trondheim, Norge) var en fodboldspiller (angriber) fra Norge.

Iversen spillede størstedelen af sin karriere i hjemlandet, hvor han blandt andet tilbragte 11 sæsoner hos Rosenborg i hjembyen Trondheim. Han var med til at sikre klubben det norske mesterskab i både 1967 og 1969. Udover tiden hos Rosenborg repræsenterede han også for Vålerenga i Oslo samt for belgiske K.R.C. Mechelen.

Iversen spillede desuden 45 kampe og scorede 19 mål for Norges landshold. Hans første landskamp var et opgør mod Finland 1. juni 1967, hans sidste en EM-kvalifikationskamp mod Belgien 12. september 1979.

Iversen var far til en anden norsk landsholdsangriber, Steffen Iversen.

Titler 
Tippeligaen
 1967 og 1969 med Rosenborg

Referencer 

Fodboldspillere fra Norge
Fodboldspillere fra Rosenborg BK
Fodboldspillere fra Vålerenga IF
Personer fra Trondheim
Polens statsminister

Polens statsminister (), refereret i forfatningen som Formand for Ministerrådet () er Polens regeringschef.

Referencer 

Polen
Polens politik
Formand for Det Europæiske Råd

Formand for Det Europæiske Råd (til tider også benævnt "EU's præsident") er Den Europæiske Unions øverste repræsentant for fælles udenrigs- og sikkerhedspolitik. Formanden leder Det Europæiske Råds arbejde og bestræber sig på at fremme sammenhold og konsensus i rådet, der består af unionens stats- og regeringschefer samt Formand for Europakommissionen. Formanden skal efter ethvert møde i Det Europæiske Råd fremlægge en rapport for Europa-Parlamentet. Den nuværende formand er Charles Michel.

Fra 1975 til 2009 var lederen af Det Europæiske Råd et uofficielt embede, hvis indehaver var den medlemstats statsoverhoved eller regeringschef, der varetog det halvårligt skiftende formandskab for Rådet for Den Europæiske Union. Siden Lissabontraktaten, artikel 15 i Traktaten om Den Europæiske Union hedder det, at Det Europæiske Råd udpeger en formand på fuld tid for en to-et-halt år, med mulighed for genvalg én gang. Formanden må ikke varetage et nationalt embede på samme tid, men han må gerne varetage et europæisk embede. Der er lagt op til, at formanden for Det Europæiske Råd og formanden for Europakommissionen med tiden kan slås sammen, hvis medlemsstaterne ønsker det.

Den 19. november 2009 vedtog Det Europæiske Råd, at dets første formand i overensstemmelse med Lissabontraktaten blev Herman Van Rompuy (Det Europæiske Folkeparti, Belgien). Herman Van Rompuy tiltrådte, da Lissabon-traktaten trådte i kraft den 1. december 2009 til den 31. maj 2012. Van Rompuy blev genvalgt til endnu en periode, der udløb den 30. november 2014. Han blev den 1. december 2014 afløst af Donald Tusk, som blev genvalgt for en nye periode fra den 1. Juni 2017 til 30. November 2019.

Faste formænd siden 2009

Referencer 

Det Europæiske Råd
Bukkelbær

Bukkelbær (Gaylussacia) er en slægt med omtrent 50 arter, der er udbredt i Nord- og Sydamerika med tyngdepunktet i det sydøstlige Brasilien. Det er løvfældende eller stedsegrønne buske med en stivgrenet, uregelmæssig vækst. Bladene sidder spredet, og de er hele med hel eller fint tandet rand. Ofte er de dækket af et harpiksagtigt lag. De klokke eller krukkeformede blomster sidder i overhængende klaser fra bladhjørnerne, og de er hvide, lyserøde eller røde. Frugterne er blåduggede bær.

 Busk-Bukkelbær (Gaylussacia dumosa)

Lyng-familien
Jørgen Juve

Jørgen Juve (22. november 1906 - 12. april 1983) var en norsk fodboldspiller (angriber) og -træner fra Porsgrunn, og den mest scorende spiller i det norske fodboldlandsholds historie.

Juve tilbragte hele sin aktive karriere, fra 1926 til 1938, hos FK Lyn i Oslo. Han var en del af holdet, der nåede den norske pokalfinale i 1928, som dog blev tabt til Ørn-Horten. Efter sit karrierestop fungerede han i en kort periode som træner for FK Bodø/Glimt.

Juve spillede desuden 45 kampe og scorede 33 mål for Norges landshold, hvilket gør ham til den mest scorende spiller i landsholdets historie. Hans første landskamp var et opgør mod Finland 3. juni 1928, hans sidste en venskabskamp mod Danmark 13. juni 1937. Han var anfører på det norske hold, der vandt bronze ved OL i 1936 i Berlin, nordmændenes hidtil eneste OL-medalje i fodbold på herresiden.

Juve var udover fodboldspiller både jurist, journalist og forfatter. Han arbejdede blandt andet for aviserne Dagbladet og Tidens Tegn og skrev adskillige bøger, primært om sport. For sine præstationer blev han hædret med det norske fodboldforbunds guldmærke, den højeste pris en fodboldspiller i Norge kan blive tildelt. Han døde 12. april 1983 i Oslo.

Referencer 

Fodboldspillere fra Norge
Fodboldspillere fra FC Lyn Oslo
Fodboldtrænere fra Norge
Olympiske bronzemedaljevindere fra Norge
Hämelhausen

Hämelhausen er en kommune med godt 550 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Hämelhausen, der er en del af Samtgemeinde Grafschaft Hoya, ligger mellem naturparkerne Wildeshauser Geest og Steinhuder Meer omkring midt mellem Bremen og Hannover.

Eksterne kilder/henvisninger 

 Om Hämelhausen på Samtgemeindens websted
Den Europæiske Unions lovgivningsprocedure

Den Europæiske Union (EU) kan vedtage via en række forskellige lovgivningsprocedurer. Den procedure, der anvendes for at behandle et givet lovforslag, afhænger af hvilket område, lovgivningen omhandler. Dette er fastlagt i EU's traktater. De fleste love er nødt til at blive foreslået af Europa-Kommissionen og godkendt af Rådet for Den Europæiske Union for at kunne blive til lov.

Gennem årene er den lovgivende magt hos Europa-Parlamentet stærkt forøget. Det gik fra at være begrænset til at give ikke-bindende udtalelser, til at arbejde på lige fod med Det Europæiske Råd i lovgivningsarbejdet.

Beføjelsen til at ændre traktaterne for Den Europæiske Union, nogengange kendt som unionens grundlæggende lov, eller endda som dens de facto forfatning, er forbeholdt medlemstaterne, og skal ratificeres af disse i overensstemmelse med deres respektive forfatninger. En undtagelse for denne regel er de såkaldte passerelleklausuler, der under visse betingelser, at den almindelige lovgivningsprocedure generaliseres til at gælde på områder, hvor den ikke gjaldt oprindeligt, uden formelt at ændre traktaterne.

Hovedaktører

Europa-Parlamentet 

Europa-Parlamentets 751 medlemmer vælges direkte hvert femte år ved almindelige valg. Det organiserer sig selv som et normalt flerpartisystem og gennemføre det meste af dettes arbejde i sine udvalg. Medlemmerne sidder i politiske grupperinger snarere end i nationale delegationer. Men de politiske grupper står svagt, grundet deres konstruktion som overbygning af forskelligeartede, nationale og ideologiske partier. De nationale partier placerer sig i den gruppe, de tilhører rent ideologiske på det grove plan.

Parlamentets beføjelser er vokset betydeligt siden 1950'erne, så denne magt er meget lige med Rådet, når et nyt lovforslag skal behandles. Det har fået større beføjelser over for udnævnelsen af kommissionen, og har mulighed for afsætte denne med et mistillidsvotum.

Rådet

Kommissionen 

 
EU
James Wilson

James Anthony Wilson (født 1. december 1995) er en engelsk fodboldspiller, der spiller som angriber for Sheffield United, udlejet fra Manchester United. Han har desuden repræsenteret engelske landshold på ungdomsniveau.

Referencer

Eksterne henvisninger 
 

Fodboldspillere fra England
Fodboldspillere fra Manchester United F.C.
Marnick Vermijl

Marnick Danny Vermijl (født 13. januar 1992) er en belgisk fodboldspiller, der spiller som forsvarsspiller for Scunthope, udlejet fra Preston. Han har en fortid i Manchester United og har også været tilknyttet NEC Nijmegen og Sheffield Wednesday på lejebasis.

Referencer

Eksterne henvisninger 

Fodboldspillere fra Belgien
Fodboldspillere fra Standard Liège
Fodboldspillere fra Manchester United F.C.
Fodboldspillere fra NEC Nijmegen
Fodboldspillere fra Preston North End F.C.
Fodboldspillere fra Scunthorpe United F.C.
Tom Lawrence

Thomas Morris "Tom" Lawrence (født 13. januar 1994) er en walisisk fodboldspiller, der spiller som angriber for Derby County.

Lawrence har tidligere spillet for blandt andet Manchester United, Leicester og Blackburn.

Lawrence står (pr. april 2018) noteret for 15 kampe for det walisiske landshold

Referencer

Eksterne henvisninger 

Fodboldspillere fra Wales
Fodboldspillere fra Everton F.C.
Fodboldspillere fra Manchester United F.C.
Fodboldspillere fra Carlisle United F.C.
Fodboldspillere fra Yeovil Town F.C.
Personer fra Wrexham
Saidy Janko

Saidy Janko (født 22. oktober 1995) er en schweizisk-gambiansk professionel fodboldspiller, som spiller for den Schweiziske Super League-klub Young Boys og Gambias landshold.

Klubkarriere

Manchester United 
Janko begyndte sin karriere med FC Zürich, før han skiftede til Manchester United i september 2013. Han gjorde sin professionelle debut i august 2014.

Janko blev i februar 2015 udlejet til Bolton Wanderers som del af en aftale som sendte Andy Kellett den anden vej.

Celtic 
Skotske Celtic annoncerede i  juni 2015, at Janko havde skrevet under på en fireårig kontrakt med klubben. Han fik sin debut for klubben den 10. juli, da han blev skiftet ind efter 75 minutter i Celtics 1-0-sejr over Real Sociedad i en venskabskamp som optakt til sæsonen. Janko fik sin debut i ligaen den 1. august, da han kom ind i anden halvleg i Celtics 2-0-sejr over  Ross County i sæsonens første kamp.

Han blev i august 2016 udlejet til Barnsley for 2016-17 sæsonen.

Saint-Étienne 
Janko skiftede i juli 2017 til Saint-Étienne.

FC Porto 
Janko skiftede i juli 2018 til FC Porto. Han spillede ikke en kamp for Porto, før han i august af samme år blev udlejet til Nottingham Forest.

Han blev igen udlejet i juli 2019, denne gang til Young Boys i hans hjemland.

Real Valladolid 
Janko skiftede i oktober 2020 til Real Valladolid.

Han blev i juni 2022 udlejet til VfL Bochum. Som del af lejeaftalen er der en købsoption.

Young Boys 
Janko skiftede i juni 2023 til Young Boys, som han tidligere havde spillet for på en lejeaftale, på en permanent aftale.

Landsholdskarriere

Schweiz 
Janko har repræsenteret Schweiz på flere ungdomsniveauer.

Gambia 
Janko besluttede i 2021 at skifte til sin fars fødeland, og repræsentere Gambia. Han debuterede for Gambias landshold den 9. oktober 2021.

Privat 
Janko er født i Schweiz til en far fra Gambia og en mor fra Italien.

Titler 
Celtic
 Scottish Premiership: 2 (2015-16, 2016-17)
 Scottish Cup: 1 (2016-17)

Young Boys

 Schweiziske Super League: 1 (2019-20)
 Schweiziske Cup: 1 (2019-20)

Referencer

Eksterne henvisninger 

Personer fra Zürich
Fodboldspillere fra Schweiz
Fodboldspillere fra Gambia
Fodboldlandsholdsspillere fra Gambia
Fodboldspillere fra Manchester United F.C.
Fodboldspillere fra Bolton Wanderers F.C.
Fodboldspillere fra Celtic F.C.
Fodboldspillere fra Barnsley F.C.
Fodboldspillere fra AS Saint-Étienne
Fodboldspillere fra FC Porto
Fodboldspillere fra Nottingham Forest F.C.
Fodboldspillere fra BSC Young Boys
Fodboldspillere fra Real Valladolid
Fodboldspillere fra VfL Bochum
Deltagere ved Africa Cup of Nations 2021
Federica Mogherini

Federica Mogherini (født 16. juni 1973 i Rom, Italien) er en italiensk politiker. Hun blev udenrigsminister i Italien 22. februar 2014 og overtog den 1. november 2014 posten som EU's højtstående repræsentant for udenrigsanliggender og sikkerhedspolitik, populært kaldet EU's udenrigschef, efter at hun forinden var blevet godkendt af EU-Parlamentet.

Federica Mogherini har studeret statskundskab på La Sapienza-universitetet i Rom. Hendes afsluttende speciale på uddannelsen drejede sig om politisk islam, og siden da har Mellemøsten været et af hendes interesseområder. Federica Mogherini er medlem af Det Demokratiske Parti, og hun blev først valgt til det italienske parlament i 2008.

I maj 2020 blev hendes ansøgning om at blive rektor på det velansate elite-universitet Europakollegiet godkendt af kollegiets administrative råd.

Referencer

Eksterne henvisninger 

Politikere fra Italien
Personer fra Rom
Europa-Kommissærer fra Italien
Europa-Kommissærer 2014-2019
Lavensby

Lavensby (tysk: Lauensby) er en landsby på Als med ca. 300 indbyggere, beliggende i Havnbjerg Sogn øst for Nordborg. Landsbyen ligger for enden af Nordborg Sø, og er i dag en del af et sammenhængende byområde fra Nordborg til Havnbjerg, som går under betegnelsen Båndbyen.

Den nordlige ende af Lavensby er præget af ældre, tætliggende gårde, som ligger samlet ved et gadekær, der engang var forbundet med Nordborg Sø. Her kunne man før i tiden hente siv til gårdenes stråtækte tage. Et par kilometer nord for landsbyen ligger Havnbjerg Skov og Lavensby Strand, hvor der er turismeerhverv som campingplads og sommerhusudlejning.

Etymologi 
Tilbage i 1400-tallet benævnes byen Langesbue, og i 1600-1700-tallet blev byen blandt andet stavet Lawendsby og Lauensby i kirkebøgerne. Navnet menes at betyde ’byen ved den lange sø’ – noget i stil med Langesøby. Vokalen ø må altså efterhånden være gået tabt og da ordet ’langt’ udtales ’launt’ på alsisk, er den nuværende stavemåde opstået med tiden.

Referencer 

Byer på Als
Ebola-udbruddet i Vestafrika 2014

Ebola-udbruddet i 2014 er en igangværende epidemi af ebola i de vestafrikanske lande i Sierra Leone, Liberia, Guinea, Nigeria og Senegal. Epidemien toppede i august-september 2014. Udbruddet er det mest alvorlige nogensinde. Der blev i november 2014 berettet om mere end 14.000 smittede og mere end 5.160 dødsfald.Den 8. august 2014 klassificerede WHO Ebola udbruddet som en nødsituation i international offentlig sundhed.

Epidemien klingede af i 2015, og i maj 2015 erklærede WHO, at der ikke i Liberia var rapporteret nye tilfælde i seks uger (det dobbelte af sygdommens inkubationstid), hvorfor landet kan betragtes som fri for ebola. Der er dog fortsat sygdomstilfælde i nabolandene.

Ebola er en dødelig sygdom forårsaget af Ebola-virus, og det har hidtil kun fundet sted i Subsaharisk Afrika. Ebolavirus spreder sig mellem mennesker gennem kropsvæsker, såsom blod og spyt.

Man regner med at ebola er en zoonose, en sygdom overført fra dyr, og at flagermus er et reservoir for ebolavirus.

Oprindelse 
I februar 2014 konstateredes et nyt udbrud af ebola i Guinea i Vestafrika. Udbruddet i Guinea blev identificeret som værende et EBO-Z-udbrud og havde en dødelighedsprocent på 65,5%. Udbruddet har i 2014 spredt sig til nabolandene Liberia, Sierra Leone og Nigeria og er det hidtil mest omfattende udbrud. I modsætning til tidligere udbrud har 2014-udbruddet spredt sig over større områder, ligesom der er blevet konstateret smittede i byområder.

Udvikling 

Læger uden grænser oplyste den 20. juni 2014, at udbruddet var "fuldstændig ude af kontrol", og at det var nødvendigt med en væsentlig forøgelse af indsatsen mod epidemien for at kunne inddæmme denne. Læger uden grænser påpegede endvidere problemerne med lokalbefolkningens modvilje mod at tage forholdsregler mod smittespredning. Mange smittede søger ikke læge, men bliver i hjemmene, ligesom begravelse af døde først sker mange dage efter dødsfaldet, hvilket ligeledes er en medvirkende faktor til smittespredning.

Der har været enkelte tilfælde af smitte udenfor Vestafrika, men langt den overvejende af tilfældene er fundet sted i Guinea, Liberia og Sierra Leone.

Kilder 

Guinea
Liberia
Nigeria
Senegal
Sierra Leone
Begivenheder i 2014
Epidemier
Retursekund

Retursekund er Rasmus Nøhrs femte studiealbum, og det udkom i 2013. Albummet indeholder singlerne "Retursekund" som peakede som #14 og "Lige Nu & Lige Her" der peakede som #64 på Danmark Hit 100. Albummet peakede som #10 og forblev på hitlisterne i 14 uger. Det var #63 på Hitlistens album top-100 for 2013.

Albummet blev taget bedre imod en forgængeren Fra kæreste til grin fra 2010 og er blevet kaldt hans "hidtil bedste album".

Spor 
 "Tror Du Vi Ku'?" - 4:44
 "Lille Pige" - 2:54
 "Ikke Et Ord Om Månen" - 3:28
 "Retursekund" - 4:04
 "Lillesøster" - 4:10
 "Hvad Havet Tog Med" - 4:01
 "Pigerne I Køkkenet (Bo's Sang)" - 3:27
 "Hvad Er Det Du Gør, Kom Herover Og Gør Det!" - 5:50
 "Lige Nu & Lige Her" - 3:09
 "Verdens Bedste Sammen" - 5:03

Referencer

Eksterne henvisninger 

Rasmus Nøhr-album
Album fra 2013
Hassel (Niedersachsen)

Hassel er en kommune med godt 550 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Hassel, der er en del af Samtgemeinde Grafschaft Hoya, ligger mellem naturparkerne Wildeshauser Geest og Steinhuder Meer omkring midt mellem Bremen og Hannover. Kommunen ligger i Wesermarsken på et gestområde, der har beskyttet Hassel mod oversvømmelser fra Weser der løber lidt vest for kommunen og på en kort strækv´ning mod nord danner kommunegrænse til Hilgermissen.

Afgrænsning 
Mod nord grænser Hassel til Hilgermissen, og øst for den til Barme-Drübber og dermed til Landkreis Verden, hvor bydelen Jübber regnes med til Hassel. Længere væk hører Rübeland, Heidhüsen og dele af Hämelheide til kommunen, og grænser til Dörverden, ligeledes i Landkreis Verden. Mod syd grænser kommunen til Eystrup og Hämelhausen og kommunen omfatter Naturschutzgebiet Alhuser Ahe og grænser mod øst til Hoya ved Wiedesee.
Hassel har yderligere et område ved Hasseler Bruch nord for Hämelsees i kommunen Hämelhausen.

Eksterne kilder/henvisninger 

 Om Hassel på Samtgemeindens websted